ΦΚ Βικτόρια Πλζεν

Η **ΦΚ Βικτόρια Πλζεν** (τσεχικά: *FC Viktoria Plzeň*, ) είναι επαγγελματική ποδοσφαιρική ομάδα που εδρεύει στο Πλζεν της Τσεχίας. Το επίσημο έτος ίδρυσης της ομάδας είναι το 1911. Σήμερα αγωνίζεται στην Α΄ κατηγορία της Τσεχίας (Gambrinus liga), την κορυφαία ποδοσφαιρική κατηγορία στη χώρα.

Ως φιναλίστ του Κυπέλλου Τσεχοσλοβακίας την περίοδο 1970-1971 απέκτησε το δικαίωμα να αγωνιστεί στο Κύπελλο Κυπελλούχων της επόμενης σεζόν καθώς η Κυπελλούχος την περίοδο εκείνη Σπαρτάκ Τρνάβα είχε κατακτήσει και το Πρωτάθλήμα Τσεχίας και ως εκ τούτου αγωνίστηκε στο Κύπελλο Πρωταθλητριών, οπότε και τη θέση της στο Κύπελλο Κυπελλούχων πήρε η ΦΚ Βικτόρια Πλζεν.

Το 2010 έπαιξε στο Γιουρόπα Λιγκ ως Κυπελλούχος Τσεχίας της περιόδου 2009-10. Το 2011, ο σύλλογος κατέκτησε το πρωτάθλημα Τσεχίας για πρώτη φορά και συμμετείχε στη φάση των ομίλων του Τσάμπιονς Λιγκ της περιόδου 2011-2012, κατά την οποία κέρδισε τον πρώτο αγώνα στην κορυφαία αυτή ευρωπαϊκή διοργάνωση, τερμάτισε στην 3η θέση του 8ου Ομίλου κερδίζοντας έτσι μία θέση στη Φάση των 32 του Γιουρόπα Λιγκ της ίδιας περιόδου.

Το 2012, ο σύλλογος συμμετείχε στο Γιουρόπα Λιγκ της περιόδου 2012-13. Η Βικτόρια έφτασε στο γύρο των 16 όπου και αποκλείστηκε από την τουρκική Φενέρμπαχτσε. Tο 2013 η Βικτόρια κατέκτησε το δεύτερο πρωτάθλημα της ιστορίας της. Το 2014 ξεκινώντας από τον δεύτερο προκριματικό γύρο του Τσάμπιονς Λιγκ έφτασε στους ομίλους κάνοντας τρείς προκρίσεις. Εκεί τερμάτισε στην τρίτη θέση με τρείς βαθμούς νικώντας την τέταρτη στην βαθμολογία ΤΣΣΚΑ Μόσχας με 2-1 την τελευταία αγωνιστική της φάσης των ομίλων. Συνέχισε στο Γιουρόπα Λιγκ όπου έφτασε ως την φάση των 16 όμως γνώρισε τον αποκλεισμό από την Λυών. Το 2015 και το 2016 η Βικτόρια κατέκτησε το Πρωτάθλημα στην Τσεχία χτίζοντας την δική της περίοδο κυριαρχίας στο Τσέχικο ποδόσφαιρο. Το 2018 κατέκτησε το πέμπτο πρωτάθλημα της ενώ διακρίθηκε και στην Ευρώπη αφού έφτασε στους 16 του Γιουρόπα Λιγκ όταν και αποκλείστηκε από την Σπόρτινγκ Λισαβόνας. Ως πρωταθλήτρια Τσεχίας συμμετείχε στους ομίλους του Τσάμπιονς Λιγκ την σεζόν 2018-2019 τερματίζοντας τρίτη. Στο Γιουρόπα Λιγκ αποκλείστηκε από την Ντινάμο Ζάγκρεμπ στους 32. Στο πρωτάθλημα τερμάτισε δεύτερη όπως και την σεζόν 2019-2020. Την αγωνιστική περίοδο 2020-2021 τερμάτισε στην Πέμπτη θέση τερματίζοντας εκτός 3άδας για πρώτη φορά μετά από 11 χρόνια. Ανασυντάχθηκε όμως και κατέκτησε το Πρωτάθλημα την επόμενη σεζόν (2021-2022) φτάνοντας τις έξι κατακτήσεις σε 12 χρόνια. Την σεζόν 2023-2024 έφτασε στα ημιτελικά του νεοσύστατου Κόνφερενς Λιγκ αλλά αποκλείστηκε από την φιναλίστ Φιορεντίνα.

## Τίτλοι
***[[Πρωτάθλημα ποδοσφαίρου Τσεχίας|Α΄ κατηγορία]]**: Πρωταθλήτρια 2010–11, 2012–13, 2014–15 , 2015-16, 2017–18, 2021–22 
***[[Κύπελλο ποδοσφαίρου Τσεχίας|Κύπελλο Τσεχίας]]**: Κυπελλούχος 2009–10.
***Σούπερ Καπ Τσεχίας**: Κυπελλούχος 2011, 2015
***Β΄ κατηγορία**: Πρωταθλήτρια 2002–03

## Πορεία στις εγχώριες διοργανώσεις

* Αριθμός περιόδων κατά τις οποίες αγωνίστηκε στην Α΄ κατηγορία: 17
* Αριθμός περιόδων κατά τις οποίες αγωνίστηκε στη Β΄ Κατηγορία: 4
* Αριθμός περιόδων κατά τις οποίες αγωνίστηκε στη Γ΄ Κατηγορία: 0 
* Αριθμός περιόδων κατά τις οποίες αγωνίστηκε στη Δ΄ Κατηγορία: 0 

## Παραπομπές


## Εξωτερικοί σύνδεσμοι
*  


Κατηγορία:Ποδοσφαιρικές ομάδες Τσεχίας
Κατηγορία:Ιδρύσεις ποδοσφαιρικών ομάδων το 1911